TVO วิ่งกว่า 3% สวนตลาด! รับกำไร Q1 พุ่ง-หนุนทั้งปีโตแกร่ง
ราคาหุ้น TVO วิ่งกว่า 3% แตะระดับ 37 บาท สวนตลาด! รับกำไร Q1 พุ่ง-หนุนทั้งปีโตแกร่ง!
ราคาหุ้น TVO วิ่งกว่า 3% แตะระดับ 37 บาท สวนตลาด! รับกำไร Q1 พุ่ง-หนุนทั้งปีโตแกร่ง!
17 พ.ค. 2564

ผู้สื่อข่าวรายงานว่า ราคาหุ้น บริษัท น้ำมันพืชไทย จำกัด (มหาชน) หรือ TVO วันที่ 17 พ.ค.2564 ล่าสุด ณ เวลา 11.31 น. อยู่ที่ 37 บาท บวก 1.25 บาท หรือ 3.50% สูงสุดที่ 37.50 บาท ต่ำสุดที่ 35.25 บาท ด้วยมูลค่าซื้อขาย 730.24 ล้านบาท

โดยราคาหุ้นปรับตัวขึ้นอย่างต่อเนื่องหลังจากบริษัทประกาศผลการดำเนินงานประจำไตรมาส 1/2564 ซึ่งมีกำไรสุทธิ 882 ล้านบาท ปรับตัวขึ้น 74% จากปีก่อน 494 ล้านบาท โดยผลการดำเนินงานเพิ่มขึ้นเนื่องจากบริษัทมีรายได้จากการขายรวม 7,729 ล้านบาท เพิ่มขึ้นจากะช่วงเดียวกันของปีก่อนอยู่ที่ 6,576 ล้านบาท โดยบริษัทมีรายได้จากการขายผลิตภัณฑ์ต่างอยู่ที่ 7,661ล้านบาท เพิ่มขึ้นจากช่วงเดียวกันปีก่อนอยู่ที่ 6,489 ล้านบาท ส่วนใหญ่มาจากรายได้จากการขายสินค้ากากถั่วเหลือง และวัตถุดิบอาหารสัตว์ปรับเพิ่มขึ้นเมื่อเทียบกับไตรมาส1/2563 โดยมีสาเหตุหลักมาจากราคาขายที่ปรับเพิ่มขึ้นสอดคล้องกับราคากากถั่วเหลืองในประเทศและตลาดโลกที่ปรับตัวสูงขึ้น
อีกทั้งรายได้จากการขายสินค้าน้ำมันถั่วเหลืองบริสุทธิ์ปรับเพิ่มสูงขึ้น เมื่อเทียบกับไตรมาส 1/2563 โดยมีสาเหตุหลักมาจากราคาขายที่ปรับเพิ่มขึ้นสอดคล้องกับราคาน้ำมันทุกชนิดในตลาดโลกปรับตัวสูงขึ้น
นอกจากนี้ยังได้อานิสงส์จากราคาน้ำมันปาล์มภายในประเทศที่ปรับตัวเพิ่มขึ้นแรงตั้งแต่ช่วงปลายไตรมาส 4/2563 จากการที่ผลผลิตปาล์มน้ำมันออกสู่ตลาดน้อยทำให้ระดับจะต้องน้ำมันปาล์มคงเหลือในประเทศอยู่ระดับต่ำต่อเนื่องมาถึงไตร1/2564
ด้าน บล.ฟินันเซีย ไซรัส ระบุในบทวิเคราะห์ (17 พ.ค.) ว่า  TVO กำไรปกติเติบโต 74% จากไตรมาสก่อน, เติบโต 94% จากช่วงเดียวกันเมื่อปีก่อน ดีกว่าคาดอย่างมาก สูงสุดในรอบ 18 ไตรมาสและเป็นจุดสูงสุดของปีนี้จากปริมาณและราคาขายที่พุ่งขึ้น ส่วนแนวโน้มกำไรไตรมาส 2/2564 คาดเริ่มอ่อนลงจากต้นทุนที่เริ่มปรับขึ้น คาดกำไรปี 2564 เติบโต 41% จากช่วงเดียวกันเมื่อปีก่อน แต่เนื่องจากยังมีความผันผวนของราคาถั่วเหลืองซึ่งเป็น Commodity จึง ปรับลดราคาเป้าหมายลงเหลือ 38 บาท (Rerate PE ลง) แนะนำ “เก็งกำไร”